Jānis Vilhelms

Jānis Vilhelms (1903—1990) bija latviešu karavīrs,Sarkanās armijas virsnieks, snaiperis, Padomju Savienības Varonis.Вилхелмс Янис Волдемарович Указ Президиума Верховного Совета СССР «О присвоении звания Героя Советского Союза начальствующему составу Красной Армии» от 21 июля 1942 года // Ведомости Верховного Совета Союза Советских Социалистических Республик : газета. — 1942. — 23 июля (№ 28 (187)). — С. 1. Viņš šo apbalvojumu saņēma 1942. gada 21. jūlijā, kļūstot par pirmo latviešu karavīru, kurš Otrā pasaules kara laikā tika apbalvots ar šo goda nosaukumu. Viņš ir arī vienīgais no Sarkanajā armijā karojošajiem latviešiem, kas par nopelniem ir apbalvots ar otro augstāko ASV militāro apbalvojumu — krustu "Par izcilu dienestu" (Distinguished Service Cross).

 Dzīvesgājums 
Dzimis 1903. gada 23. (10.) novembrī Ādažu pagastā. Pēc Latvijas okupācijas darbojās Latvijas PSR milicijā. Otrā pasaules kara laikā pēc atkāpšanās no Latvijas kā rotas komandieris piedalījās kaujās pie Ļeņingradas (1941), Maskavas (1942) un Staraja Rusas (1943) 201. latviešu strēlnieku divīzijas sastāvā, septiņas reizes ievainots.

Pēc kara beigām 1946. gadā majors Jānis Vilhelms savu Mosina-Nagana sistēmas snaipera šauteni un personīgās mantas nodeva Latvijas PSR Revolūcijas muzejam, kura kolekcijas pārmantotājs ir Latvijas Kara muzejs.

Miris Rīgā 1990. gada 22. decembrī.

 Apbalvojumi 
 Padomju Savienības Varoņa Zelta zvaigzne (PSRS, 1942. gada 21. jūlijā)
 Izcila dienesta krusts (Distinguished Service Cross, ASV, 1943. gada 27. jūlijā)

 Atsauces 

Kategorija:PSRS virsnieki
Kategorija:Otrā pasaules kara dalībnieki
Kategorija:Latviešu tautības virsnieki
Kategorija:Padomju Savienības Varoņi
Kategorija:Ar Ļeņina ordeni apbalvotie
Kategorija:Ar Tēvijas Kara ordeni apbalvotie